Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 223

25. Annak megállapításához, hogy a helyettesítés milyen mértékben történhet meg, egy sor értékelési tényezõ áll rendelkezésre. Egyes esetekben, fõleg a vizsgált iparág és termékek vagy szolgáltatások jellemzõi vagy sajátosságai függvényében bizonyos típusú tényezõk lesznek meghatározóak. Más esetekben lehet, hogy az ugyanilyen típusú tényezõknek semmilyen jelentõségük sincs. A legtöbb esetben a határozatot számos szempont és különbözõ értékelési tényezõ alapján kell meghozni. A Bizottság rugalmas megközelítést alkalmaz, amikor a tapasztalati tényezõkbõl indul ki és felhasznál minden olyan rendelkezésre álló információt, amely egyedi esetekben jelentõséggel bírhat. A Bizottság nem követi a különbözõ információs források vagy bizonyítéktípusok szigorú hierarchiáját.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes